ANEM AL TEATRE ARRIBA A ALAQUÀS
21/05/2024

# ANEM AL TEATRE ARRIBA A ALAQUÀS

*   21/05/2024
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=22005

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22005%2F0&title=Ajuntament%20d%27Alaqu%C3%A0s.%20Premsa.ANEM%20AL%20TEATRE%20ARRIBA%20A%20ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22005/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22005/21052024whatsapp_image_2024-05-21_at_14_36_10_1_1_Form_4.jpg)](https://www.alaquas.org/ficheros/documentos/2024/2/22005/21052024whatsapp_image_2024-05-21_at_14_36_10_1_1_Form_10.jpg "<a href='https://www.alaquas.org/ficheros/documentos/2024/2/22005/21052024whatsapp_image_2024-05-21_at_14_36_10_1_1_Form_10.jpg' target=_blank><i class='fa fa-external-link' aria-hidden='true'></i>.ANEM AL TEATRE ARRIBA A ALAQUÀS</a>")

Més de 3.000 alumnes d'Educació Infantil i Primària gaudeixen del teatre durant una setmana

L’Auditori Nou d’Alaquàs ha acollit del 13 al 17  de maig la campanya Anem al Teatre. Al voltant de 3000 alumnes d’educació infantil i primària han gaudit de diferents espectacles al llarg d’aquests dies.

La campanya es va iniciar “El somni del Juli Verne” de JM Gestión Teatral que va ser interpretada els dies 13 i 14 de maig per a l’alumnat de primer, segon i tercer de primària dels col·legis Bonavista, Madre Josefa Campos, Sanchis Almiñano, Amparo Alabau, Vila d’Alaquàs, Mare de Déu de l’Olivar I i Ciutat de Cremona.

El segon espectacle ha sigut “La Zebra Camil·la” de Taranna Teatre que s’ha representat els dies 16 i 17 de maig per a l’alumnat d’educació infantil dels col·legis Bonavista, Madre Josefa Campos, Ciutat de Cremona, Mare de Déu de l’Olivar I, Vila d’Alaquàs, Sanchis Almiñano i Amparo Alabau.

La campanya Anem al Teatre, que compta amb el suport de l’Ajuntament d’Alaquàs i de la Diputació de València, ha arribat enguany a la seua 36ª edició. Una llarga trajectòria en la qual milers de xiquets, xiquetes i joves s’han sumat any rere any com actius espectadors i en la qual centenars de docents han trobat una important ferramenta educativa. Es tracta d’un projecte cultural viu i interactiu que contribueix a formar una ciutadania més culta i que suposa tot un referent a la Comunitat Valenciana.

Els objectius d’aquesta iniciativa són facilitar l'accés a la població infantil i juvenil dels nostres municipis a un teatre de qualitat, sensibilitzar la población escolar en l’activitat teatral contribuint a fidelitzar nous espectadors, oferir al sistema educatiu instruments que reforcen el desenvolupament dels seus programes de formació, potenciar la cooperació i la col·laboració entre projectes d’arts escèniques, facilitar la distribució, exhibició i intercanvi de produccions teatrals interessants, preferentment valencianes, optimitzar tots els recursos de les distintes poblacions mitjançant la cooperació i la coordinació intermunicipals i potenciar l’activitat teatral en les nostres poblacions.

A més d’Alaquàs, participen en aquesta campanya les poblacions d’Alboraia, Alcàsser, Aldaia, Benetússer, Benifaió, Catarroja, Corbera, Foios, Llíria, Manises, Massamagrell, Meliana, Mislata, Paiporta, Picassent, la Pobla de Farnals, la Pobla de Vallbona, Puçol, el Puig de Santa Maria, Quart de Poblet, Sagunt, Silla, Sollana i Xirivella.